Script for a Jester’s Tear

Script for a Jester's Tear er debutalbumet til det britiske rockebandet Marillion. Albumet ble utgitt i mars 1983.
Albumet nådde 7.-plass på den britiske albumlista. Det ble utgitt to singler fra albumet. «He Knows You Know» kom ut i februar 1983, og nådde 35.-plass på den britiske singellista. «Garden Party» kom ut i juni, og nådde 16.-plass.


== Bakgrunn ==
Musikken på albumet kan regnes med blant den melodiske progressive rocken, ikke ulikt en del progrock fra 1970-tallet. Marillion kom i mange år framover til å bli sammenlignet med Genesis, en sammenligning gruppa selv alltid har mislikt. Musikken på debutalbumet har visse likheter med Genesis' musikk på første halvdel av 1970-tallet, men er i noe større grad gitarbasert. Tekstene på albumet er ordrike og til dels komplekse. «He Knows You Know» handler om narkotikamisbruk, mens «Forgotten Sons» er inspirert av konflikten i Nord-Irland. «The lyric was very pro army but strongly anti war.» Sangen «Garden Party» (med undertittelen «The Great Cucumber Massacre») er en parodi på sosial elitisme og snobbethet, og viser også sanger Fish' sans for humor.
Script for a Jester's Tear ble utgitt i remastret 2CD-utgave i september 1997. Bonus-CD-en har alternative versjoner og demoer av sanger, i tillegg til sangene fra Marillions debutsingle «Market Square Heroes», som kom ut i oktober 1982. Albumet finnes også i en remastret utgave uten bonus-CD-en.
Script for a Jester's Tear er det eneste Marillion-albumet der trommeslager Mick (Michael) Pointer medvirker. Han fikk sparken etter at albumet ble utgitt, og ble etter flere midlertidige trommeslagere erstattet av Ian Mosley.
Alle sangene på albumet (inkludert bonus-CD-en) har tekst skrevet av Fish.


== Sporliste ==


=== Opprinnelig album ===
«Script for a Jester's Tear» (8.42)
«He Knows You Know»*** (5.23)
«The Web»** (8.52)
«Garden Party»*** (7.19)
«Chelsea Monday» (8.17)
«Forgotten Sons»*** (8.23)I singel-versjonen av «Garden Party» var teksten «fucking» overdubbet og erstattet med «mining».
Sangen «The Web» ga navnet til Marillions fanklubb.


=== Bonus-CD ===
«Market Square Heroes» (battle priest version)* (4.18)
«Three Boats Down from the Candy» (4.31)
«Grendel» (Fair Deal Studios version)*** (19.10)
«Chelsea Monday» (Manchester Square demo) (6.54)
«He Knows You Know» (Manchester Square demo)*** (4.29)
«Charting the Single» (4.51)
«Market Square Heroes» (alternative version)* (4.48)«Market Square Heroes» (battle priest version) er sangen slik den var på Marillions debutsingle. Opprinnelig hadde sangen teksten «I am your anti-Christ». I versjonen på debutsingelen ble dette endret til «I am your battle priest» for å gjøre sangen (forhåpentlig) mer radiovennlig.
«Three Boats Down from the Candy» er den opprinnelige versjonen av sangen, slik den var med på Marillions debutsingle. En annen innspilling av sangen ble gjort senhøsten 1983, og var B-spor på singelen «Punch & Judy» i 1984. Den versjonen er også med på bonus-CD-en til Marillions andre album, Fugazi.
«Grendel» var også med på gruppas debutsingle, men da i en annen versjon. Den versjonen finnes på samlingene B'Sides Themselves og The Singles '82-'88.
«Charting the Single» var B-side på singelen «He Knows You Know».
«Market Square Heroes» (alternative version) er en innspilling som ble gjort samtidig med nyinnspillingen av «Three Boats Down from the Candy» senhøsten 1983. Denne versjonen var også B-spor på singelen «Punch & Judy» i 1984. Denne versjonen har teksten «anti-Christ», slik den opprinnelig var, men er forlenget med et ekstra vers. Nyinnspillingen av disse to sangene er den eneste Marillion har gjort med John Martyr som trommeslager.Musikken er skrevet av Fish, Steve Rothery, Pete Trewavas, Mark Kelly og Michael Pointer, med unntak av * Fish, Steve Rothery, Pete Trewavas, Mark Kelly, Michael Pointer og Diz Minnet, ** Fish, Steve Rothery, Pete Trewavas, Mark Kelly, Michael Pointer og Brian Jellyman, og *** Fish, Steve Rothery, Pete Trewavas, Mark Kelly, Michael Pointer, Diz Minnett og Brian Jellyman.


== Personell ==
Fish – vokal
Steve Rothery – gitarer
Mark Kelly – keyboard
Pete Trewavas – bass
Mick Pointer – trommermed

«Marquee Club's Parents Association Children's Choir» – kor på «Forgotten Sons»
Peter Cockburn – nyhetsoppleser på «Forgotten Sons»


== Referanser ==


== Eksterne lenker ==
(en) Script for a Jester's Tear på Discogs 
(en) Script for a Jester's Tear på MusicBrainz 
(en) Script for a Jester's Tear på Spotify 
(en) Script for a Jester's Tear på Last.fm 
(en) Script for a Jester's Tear på AllMusic 
Informasjon om Script for a Jester's Tear på Marillions nettsted Arkivert 18. juli 2011 hos Wayback Machine.
Sangtekster på Marillions nettsted
FAQs.org: Forklaring på teksten til sangen Garden Party